**11. A feladat a Kádár-korszakkal kapcsolatos.**

**Oldja meg a feladatot a források és ismeretei segítségével!** (Elemenként 1 pont.)

„A szocialista gazdaság hírhedten képtelen volt – minden teljesítményfokozó kísérlet

ellenére – a teljesítményeket eredményekkel összekapcsolni, és ezzel az embereket

nagyobb erőfeszítésekre ösztönözni. De a második gazdaság megjelenésével milliók

számára nyílt meg olyan terület, ahol nyilvánvaló, kézzelfogható, hűtőszekrényben,

családi házban, autóban, kertben megtestesülő összefüggés volt egyfelől a befektetett

gondolat, munka, kitartás és másfelől az eredmény között. S ez az összefüggés

emberek millióival feledtette el, hogy szolgaságban élnek, s ajándékozta meg az

életöröm és az emberi méltóság – lehet, hogy talmi [hamis], de akkor is fontos –

élményével.” *(Hankiss Elemér: Állam és közérdek, 1996)*

 *Korabeli plakát*

**Karikázza be a mondatok helyes befejezésének sorszámát!**

**a)** Második gazdaságnak nevezzük…

1. a kereslet és kínálat által kialakuló kereskedelmet.

2. az állami / szövetkezeti szektoron kívüli, magánszektorban végzett tevékenységet.

3. a hiánypótló termékeket titokban forgalmazó kereskedelmi tevékenységet.

**b)** A politikai vezetés azért engedte a második gazdaságot, mert…

1. így csökkenthette a társadalmi feszültségeket, javította az életszínvonalat.

2. gyorsabban el lehetett jutni a magántulajdon teljes megszüntetésével járó kommunizmusig.

3. így növelhette a dolgozók teljesítményét a hivatalos munkahelyükön.

**c)** A háztáji gazdálkodás jellemzője az volt, hogy…

1. a termények beszolgáltatása után több jövedelem maradt a parasztoknál.

2. a megtermelt javak felett a mezőgazdasági termelők szabadon rendelkeztek.

3. hogy itt a parasztok kizárólag önellátásra termeltek.

**d) Magyarázza meg saját szavaival, mire utal a szöveges forrás aláhúzott része!**

**…………………………………………………………………………………………………..**.

**Megoldás**

**11. Kádár-korszak** (Elemenként 1 pont, összesen 4 pont.)

**a)** 2.

**b)** 1.

**c)** 2.

**d)** (kommunista) diktatúra / szovjet megszállás / politikai elnyomás / szabadságjogok hiánya / gazdasági kizsákmányolás *(A helyes válasz más megfogalmazásban is elfogadható.)*